19 Emegbe Saul gblɔ na via Yonatan kple efe subɔviwo katã be yele David wu ge.+2 Esi David fe nu nyoa Saul vi Yonatan ŋu ŋutɔ ta la,+ Yonatan gblɔ na David be: “Fofonye Saul le didim be yeana woawu wò. Eya ta meɖe kuku, kpɔ ɖokuiwò dzi nyuie etsɔ ŋdi, eye nàdi ɣaɣlafe aɖe abe ɖo.3 Ke nye la, mayi aɖatsi tsitre ɖe fofonye gbɔ le gbedzi, afi si nèbe ɖo. Eye mafo nu le ŋuwò na fofonye, ne mede dzesi nane la, mava gblɔe na wò.”+4 Eya ta Yonatan fo nu nyuie le David ŋu+ na fofoa Saul. Egblɔ nɛ be: “Fia megawɔ vɔ̃ ɖe efe subɔvi David ŋu o, elabena mewɔ vɔ̃ aɖeke wò o; dɔ nyui siwo wòwɔ na wò la ɖe vi na wò.5 Etsɔ efe agbe de afɔku me heyi ɖawu Filistitɔ la,*+ ale be Yehowa to esia me he dziɖuɖu* gã aɖe vɛ na Israel katã. Èkpɔe, eye dzi dzɔ wò. Ekema nu ka tae nàwɔ nu vɔ̃ ɖe ʋu maɖifɔ ŋu ahana woawu David dzodzro?”+6 Ale Saul ɖo to Yonatan fe gbe, eye Saul ka atam be: “Zi ale si Yehowa le agbe la, womawui o.”7 Emegbe Yonatan yɔ David, eye Yonatan gblɔ nya siawo katã nɛ. Eya ta Yonatan kplɔ David vɛ na Saul wònɔ egbɔ abe tsã ene.+8 Emegbe aʋa gadzɔ, eye David do go yi ɖawɔ aʋa kple Filistitɔwo, eye wòsi wo hewu wo dometɔ gbogbo aɖewo, ale be wosi le enu.9 Eye Yehowa fe gbɔgbɔ vɔ̃ɖi va Saul dzi+ esime wòbɔbɔ nɔ afe me, eye efe akplɔ le esi, eye David nɔ kasaŋku fom nɛ.+10 Saul di be yeatɔ akplɔ David amimii ɖe gli ŋu, ke ede axa na Saul, eye akplɔ si wòda la yi ɖatɔ gli. Eye David si dzo le zã ma me.11 Emegbe Saul dɔ amewo ɖe David fe me, be woadzɔ eŋu, ale be ne ŋu ke la, woawui,+ ke David srɔ̃ Mikal gblɔ nɛ be: “Ne mèsi* zã sia o la, ekema àzu ame kuku etsɔ.”12 Enumake Mikal na David ɖi to fesre nu be wòasi adzo.13 Eye Mikal tsɔ terafim legba* da ɖe aba dzi, eye wòtsɔ avɔ si wolɔ̃ kple gbɔ̃fu ɖo ɖe efe tade hetsyɔ avɔ nɛ.14 Eye Saul dɔ amewo ɖa be woaɖakplɔ David vɛ, ke Mikal gblɔ be: “Ele dɔ lém.”15 Ale Saul dɔ amewo ɖa be woaɖakpɔ David ɖa gblɔ be: “Miyi ɖakɔ eya kple aba la vɛ nam ne woawui.”+16 Esi dɔlaawo va la, wokpɔ terafim legba* la le abaa dzi, eye avɔ si wolɔ̃ kple gbɔ̃fu le efe tade.17 Eye Saul bia Mikal be: “Nu ka tae nèflum alea, eye nèɖe asi le nye futɔ+ ŋu wòsi dzo?” Mikal ɖo eŋu na Saul be: “Eyae gblɔ nam be: ‘Ðe asi le ŋunye madzo! Ne menye nenema o la, mawu wò.’”18 Ke David si yi Samuel gbɔ le Rama.+ Eye wògblɔ nu siwo katã Saul wɔe la nɛ. Eye eya kple Samuel wodzo yi ɖanɔ Nayot.+19 Emegbe wova gblɔ na Saul be: “Kpɔ ɖa! David le Nayot le Rama.”20 Enumake Saul dɔ amewo ɖa be woaɖalé David vɛ. Esi wokpɔ nyagblɔɖila tsitsiwo wole nya gblɔm ɖi, eye Samuel nye tatɔ le wo nu la, Mawu fe gbɔgbɔ va Saul fe dɔlawo dzi, ale be woawo hã wote nuwɔwɔ abe nyagblɔɖilawo ene.21 Esi wova gblɔe na Saul la, enumake edɔ ame bubuwo ɖa, eye woawo hã wote nuwɔwɔ abe nyagblɔɖilawo ene. Eya ta Saul gadɔ ame hatsotso etɔ̃lia ɖa, eye woawo hã wɔ nu abe nyagblɔɖilawo ene.22 Mlɔeba eya ŋutɔ hã yi Rama. Esi wòɖo vudo* gã si le Seku gbɔ la, ebia be: “Afi kae Samuel kple David le?” Woɖo eŋu be: “Wole Nayot+ le Rama.”23 Esi Saul le mɔa dzi tso afi ma yina Nayot si le Rama la, Mawu fe gbɔgbɔ va eya hã dzi, eye wòyi azɔlia dzi hele nu wɔm abe nyagblɔɖila ene va se ɖe esime wòɖo Nayot le Rama.24 Eye eya hã ɖe efe awuwo ɖi, eye wòwɔ nu abe nyagblɔɖila ene le Samuel ŋkume, eye wòɖe ama* mlɔ anyi ɖi ŋkeke blibo kple zã blibo ma katã. Esia tae wogblɔna be: “Ãa, Saul hãe le nyagblɔɖilawo domea?”+
ewe_Latn